Sūkāla ezers

Sūkāla ezers, arī Nihu Medajervs un Nihu Mudajervs (igauņu: Suukaala järv, Nihu Mädajärv, Nihu Mudajärv) ir stipri aizaudzis ezers Igaunijā Valgas apriņķa Tervas pagastā, Aitsras ciemā. trīs kilometrus no Latvijas robežas. Pieder pie Korkilas ezeru sistēmas, kura galvenokārt atrodas ziemeļrietumos no ezera, Ietilpst Vertsjerva apakšbaseinā. Divus kilometrus uz rietumiem no Nihujerva arī mežā atrodas publiskais Nihujervs (5,6 hektāru), bet 1,5 km uz rietumiem — nepubliskais Mazais Nihujervs (0,6 hektāru) un Sīkais Nihujervs (Pisike Nihujärv, 0,1 hektārs). Sūkāla ezers atrodas mežā attālu no apdzīvotām vietām, ieapaļā formā stiepjoties ziemeļaustrumu-dienvidrietumu virzienā. Tā platība pēc oficiālās statistikas ir 0,8 hektāri (ūdens virsmas spoguļa laukums 0,7 hektāri), krasta līnijas garums 382 m. Maksimālie izmēri saskaņā ar karti ir 180x70 metru, taču faktiskie izmēri, pēc Igaunijas Zivju enciklopēdijas, aizauguma un ūdens līmeņa krišanās dēļ konstatēti 80x30 metru, bet ezera kopējās ūdens spoguļa un pārpurvotās teritorijas lielums ir 350x150 metru. Sūkāla ezers ietilpst publiski pieejamo ezeru sarakstā. Tas ir meža ezers ar zemiem, visā garumā pārpurvotiem krastiem. Apkārtējais mežs sastāv galvenokārt no eglēm. 2003. gada makšķernieku avots ezerā no zivīm norāda asarus, karūsas, zušus, plaužus, līņus un līdakas. Kā parasti ezeriem Igaunijā, ap to noteikta 4 metru tauvas josla. Atsauces Ārējās saites